Keskkonnatöörühma koosolek 09.04.2024 protokoll nr 2

Päevakord:

1. Küsitlus „Kuidas maitseb lasteaia toit“
2. Tervisepäeva ja õuesõppepäeva tähistamine lasteaias
3. Töötajate ja laste osalemine LHV maijooksul
4. Kampaania „Kogume samme“ töötajatele ja lastele

Kuulati:

1. Õppealajuhataja Sirje rääkis küsitlusest lastele. Soovime teada, kuidas lastele lasteaias toit maitseb. Selleks on lasteaia ühisvõrgus igale rühmale tabel, kuhu saab laps ise või õpetaja rohelise, punase ja kollase värviga märkida, kas toit maitses või mitte. Küsitlus kestab 15. aprillist kuni 26 aprillini.
2. Toimus vestlus, kuidas rühmades tähistati rahvusvahelist tervisepäeva. Enamasti räägiti tervislikust toidust, hammaste tervisest ja kavas on nädala jooksul lastega rohkem õues liikuda.  
   15.04 tähistame õuesõppepäeva. Selleks kavandatavad õppetegevused tuleb märkida tabelisse.
3. Rääkisime võimalusest grupiga osaleda 7. mail toimuval LHV maijooksul. Huvi sündmusel osalemise vastu oli. Sipsiku ja Naerusuu rühma lapsed saavad osaleda virtuaalselt. Sellega tegeleb liikumisõpetaja.
4. Oleme lasteaias teinud töötajatele üleskutse rohkem liikuda ja oma liigutud kilomeetrid märkida Google Drives olevasse tabelisse. Sinna saab märkida ka koos lastega käidud sammud või kilomeetrid.   
   Kavas on algatada kampaania kasutatud patareide kogumiseks. Oleme seda teinud igal kevadel. Teated paneme välisustele ja saadame Eliisi kaudu kõigile vanematele.

Koosoleku juhataja ja protokollija

Sirje Sepp